open-index/open-wikipedia-markdown huggingface dataset:
Ευρυδίκη της Αιγύπτου

Η **Ευρυδίκη** από τη Δυναστεία των Αντιπατριδών ήταν κόρη του Αντίπατρου, διοικητή της Μακεδονίας κατά τη βασιλεία του Αλεξάνδρου του Μέγα. Αποτέλεσε επίσης την τρίτη σύζυγο του Πτολεμαίου Α’ του Σωτήρος, γιου του Λάγου και ιδρυτή της αιγυπτιακής δυναστείας των Πτολεμαίων. 

## Βιογραφία
Η ακριβής ημερομηνία του γάμου της δεν αναφέρεται στις αρχαίες πηγές, μα πιστεύεται πως έλαβε χώρα λίγο μετά τη Συμφωνία του Τριπαραδείσου και την ανάθεση στον Αντίπατρο της βασιλείας, το 321 π.Χ. Ο λόγος που συμφωνήθηκε ο γάμος ήταν η ενίσχυση της συμμαχίας του πατέρα της με τον Πτολεμαίο, καθώς εκείνη την εποχή μαίνονταν οι Πόλεμοι των Διαδόχων, για το διαμοιρασμό των εδαφών της Αυτοκρατορίας του Αλεξάνδρου του Μέγα, ανάμεσα στους διαδόχους του. Η Ευρυδίκη έγινε μητέρα τεσσάρων γιων, του Πτολεμαίου, του επονομαζόμενου «Κεραυνού», του Μελέαγρου, που διαδέχτηκε τον αδερφό του στο θρόνο της Μακεδονίας, του Αργαίου και ενός ακόμη του οποίου το όνομα μας είναι άγνωστο. Ο τελευταίος εκτελέστηκε από τον Πτολεμαίο Β' τον Φιλάδελφο. Η Ευρυδίκη έφερε επίσης στον κόσμο δύο κόρες, την Πτολεμαΐδα, σύζυγο του Δημητρίου του Πολιορκητή και τη Λυσάνδρα, σύζυγο του Αγαθοκλή, γιου του Λυσίμαχου. Ο σύζυγός της, Πτολεμαίος όμως, όπως και αρκετοί σύγχρονοί του, είχε πολλές συζύγους ταυτόχρονα, καθώς η πολυγαμία συνηθιζόταν από πολλούς ηγεμόνες. 

Σύμφωνα με τον ιστορικό Πλούταρχο, η ευνοούμενη του ήταν η Βερενίκη, πρώην ακόλουθος της Ευριδίκης, της οποίας και τα παιδιά επέλεξε για τη διαδοχή. Πιστεύεται πως για τους παραπάνω λόγους η Ευρυδίκη εγκατέλειψε την αιγυπτιακή αυλή. Γνωρίζουμε πως το 287 π.Χ. κατοικούσε στη Μίλητο, όπου και υποδέχτηκε το Δημήτριο τον Πολιορκητή, στον οποίο έδωσε και το χέρι της κόρης της Πτολεμαΐδας, πράξη που ήταν ιδιαίτερα προσβλητική για τον Πτολεμαίο. Αρχαίοι ιστορικοί αναφέρουν μια γιορτή, τα Ευρυδίκεια, προς τιμήν της απελευθέρωσης της πόλης της Κασσάνδρειας, από τον τύραννο Απολλόδωρο, που βασίλεψε μεταξύ του 279 π.Χ. και του 276 π.Χ. Θεωρείται πως η γιορτή τιμούσε αυτή ακριβώς τη βασίλισσα, η οποία πιθανώς να ανέλαβε τη διοίκηση της πόλης κατά τη διάρκεια της βασιλείας του Πτολεμαίου Κεραυνού. Αν αυτό έχει πράγματι συμβεί, ο θάνατός της τοποθετείται από το 280 π.Χ. και μετά.

## Χρονολόγιο

## Δείτε επίσης
* Δυναστεία των Πτολεμαίων
* Αρχαία Αίγυπτος
* Ελληνιστική περίοδος

## Πηγές
* Βιογραφία από τον Christopher Bennett.
* Βιογραφία στο livius.org. 
* Πλουτάρχου, *Βίοι Παράλληλοι* Δημήτριος #46

Κατηγορία:Βασίλισσες και Πριγκίπισσες της Μακεδονίας
Κατηγορία:Βασίλισσες και Πριγκίπισσες της Πτολεμαϊκής Αιγύπτου
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Κατηγορία:Δυναστεία των Πτολεμαίων
Αρτακάμα

Η **Αρτακάμα** (άκμασε το 324 π.Χ.) από τη Δυναστεία των Φαρνακιδών ήταν κόρη του Αρτάβαζου Β΄, εγγονού του Πέρση βασιλιά Αρταξέρξη Β΄, σατράπη της Φρυγίας (με έδρα το Δασκύλειο) υπό τους Αρταξέρξη Γ΄ και Δαρείο Γ΄ και σατράπη της Βακτρίας υπό τον Αλέξανδρο Γ΄ τον Μεγάλο. 

## Βιογραφία
Η μητέρα της δεν είναι γνωστή, μα πιθανώς να είναι η μοναδική σύζυγος του Αρτάβαζου Β΄ που γνωρίζουμε, μία ανώνυμη αδερφή δύο στρατηγών από τη Ρόδο: του Μέμνονα και του Μέντορα. Η Αρτακάμα υπήρξε η δεύτερη σύζυγος του βασιλιά της Αιγύπτου, Πτολεμαίου Α΄, ιδρυτή της δυναστείας των Πτολεμαίων, τον οποίο και παντρεύτηκε τον Απρίλιο του 324 π.Χ. Δεν γνωρίζουμε τίποτε περισσότερο για εκείνη, ούτε για τυχόν παιδιά που απέκτησε από τον Πτολεμαίο Α΄. Ο Πτολεμαίος Α΄ είχε συνολικά τέσσερις συζύγους και αν η Αρτακάμα ποτέ εκδιώχθηκε, αυτό είναι πιθανόν να συνέβη μετά το θάνατο του Αλεξάνδρου Γ΄. Το όνομα της Αρτακάμας σημαίνει «αυτή που αγαπά την αλήθεια».

## Οικογένεια
Παντρεύτηκε τον Πτολεμαίο Α΄ Σωτήρα της Αιγύπτου. Δεν γνωρίζουμε αν απέκτησαν απογόνους.

## Δείτε επίσης
* Δυναστεία των Πτολεμαίων της Αιγύπτου.
* Δυναστεία των Αχαιμενιδών της Περσίας.
* Δυναστεία των Φαρνακιδών της Φρυγίας.

Κατηγορία:Βασίλισσες και Πριγκίπισσες της Πτολεμαϊκής Αιγύπτου
Κατηγορία:Δυναστεία των Πτολεμαίων
Κατηγορία:Πέρσες
Κατηγορία:Δυναστεία των Φαρνακιδών
C20xe

thumb|right|Κινητήρας τύπου C20XE
Ο **C20XE** είναι ένας τύπος κινητήρα της εταιρίας General Motors. Είναι 4-κύλινδρος, 16-βάλβιδος (DOHC) 1.998 κ.ε. και παράγει 150 ίππους.

Η επεξήγηση του ονόματος του κινητήρα είναι η εξής:

C - Επίπεδο εκπομπής καυσαερίων: ECE R 83 A (like R 15.04)
20 - Κυβισμός Κινητήρα - 2.0 κ.ε (Δίλιτρος)
X - Αναλογία συμπίεσης κινητήρα - 10.5:1
E - Σύστημα μίγματος καυσίμου - αέρος - Injection

Ο κινητήρας C20XE χρησιμοποιήθηκε σε πολλά μοντέλα της General Motors όπως το Opel Astra και το Opel Calibra. Είναι ιδιαίτερα δημοφιλές στους οδηγούς αυτοκινήτων Opel, λόγω της αξιοπιστίας του και των επιδόσεων του.
Η χρήση του είναι διαδεδομένη σε αυτοκίνητα αγωνιστικού τύπου. Αποτελεί ένα σεβαστό τύπο κινητήρα ακόμα και σήμερα πολλά χρόνια μετά την εμφάνιση του.

Κατηγορία:Τεχνολογία οχημάτων
Ατακάμα

300px|right|thumb|Η έρημος Ατακάμα
Η **έρημος Ατακάμα** () βρίσκεται στη βόρεια Χιλή. Αποτελεί ουσιαστικά μια άνυδρη πεδιάδα αποτελούμενη από λεκάνες αλάτων, άμμου και ξερής λάβας, εκτεινόμενη από τις Άνδεις έως τον Ειρηνικό Ωκεανό. Έχει ηλικία 15 εκατομμυρίων ετών και είναι 100 φορές πιο ξηρή από τη δεύτερη ξηρότερη περιοχή της Γης, την Κοιλάδα του Θανάτου στην Καλιφόρνια των ΗΠΑ. Μάλιστα κατέχει το παγκόσμιο ρεκόρ της πλέον μακροχρόνιας ξηρασίας, καθώς έχει καταγραφεί περίοδος 400 ετών χωρίς βροχή, έως το 1971.

Η συνολική της επιφάνεια είναι 181.300 τετραγωνικά χιλιόμετρα (μεγαλύτερη της Ελλάδας). Το ύψος της βροχής ανέρχεται μόλις στο 1 mm ετησίως, κατά μέσον όρο. Γενικά είναι περιοχή πλούσια σε ορυκτό πλούτο, καθώς και σε αστρονομική παρατήρηση λόγω του υψόμετρου και του ανέφελου συνήθως ουρανού που επικρατεί. Το φαντασμαγορικό τοπίο κάποιων σημείων, έχει χρησιμοποιηθεί και ως μοντέλο για την προσομοίωση συνθηκών στα εδάφη του πλανήτη Άρη.

## Παραπομπές και σημειώσεις


## Εξωτερικοί σύνδεσμοι

* Νέα Γεωγραφική Εγκυκλοπαίδεια: Νότια Αμερική, τόμος 4 ο τόμος του fire strom Σκάι βιβλίο, 2009. ISBN 978-960-482-011-5
* Μπροντέλ, Φερνάντ, *The Perspective of the World,* ISBN 0-520-08116-1, vol. III of *Civilization and Capitalism* 1984 (αρχική έκδοση στα γαλλικά, 1979)
* Sagaris, Lake. *Bone and dream : into the world's driest desert*. 1st ed. -- Toronto : A.A. Knopf Canada, c2000. ISBN 0-676-97223-3

Κατηγορία:Γεωγραφία της Χιλής
Κατηγορία:Έρημοι
Αγαστέρα

Η λέξη **αγαστέρα** μπορεί να αναφέρεται:

*Μονάδα μέτρησης υγρών στην Κρήτη, ίση με μία οκά.
*Η κοιλιά (γαστέρα) των νεογέννητων αρνιών και το περιεχόμενο γάλα. Η αγαστέρα, αφού ξεραινόταν, χρησίμευε ως μαγιά στην τυροκομία (Κρήτη)
*Μικρό πήλινο δοχείο με χερούλι, χωρητικότητας μιας οκάς. (Κρήτη)
Άμμα

Η **άμμα** ήταν μονάδα μέτρησης μήκους στην αρχαία Ελλάδα, που αντιστοιχούσε σε 18,40 μέτρα.

Σήμερα, οι καδένες στις ναυτικές άγκυρες κατασκευάζονται σε συγκεκριμένα τεμάχια που λέγονται **άμματα** (κοινώς κλειδιά) μήκους έκαστο 15 οργιών (15x1.83 = 27.45 μέτρα) που συνδέονται μεταξύ τους με «αγκύλια» σε επιθυμητά σύνολα.

Κατηγορία:Μονάδες μήκους
Κατηγορία:Αρχαίες μονάδες μήκους
Κατηγορία:Ελληνικές μονάδες μέτρησης
Nena

Η **Nena** (24 Μαρτίου 1960) είναι Γερμανίδα τραγουδίστρια, η οποία έγινε διάσημη το 1984 με το γερμανικό τραγούδι "*[[99 Luftballons]]*" ("*99 Red Balloons*" στην αγγλική έκδοση). Γεννήθηκε ως *Gabriele Susanne Kerner* στο Χάγκεν, στη Βόρεια Ρηνανία-Βεστφαλία και το ψευδώνυμό της σημαίνει *κοριτσάκι* στα ισπανικά. Ήταν επικεφαλής του ομώνυμου συγκροτήματος (*Nena*) μέχρι το 1987. Από τότε κάνει σόλο καριέρα. 

## Παραπομπές



Κατηγορία:Γερμανίδες τραγουδίστριες
Τόμας Φόρστνερ

Ο **Τόμας Φόρστνερ** (*Thomas Forstner*, 3 Δεκεμβρίου 1969) είναι Αυστριακός τραγουδιστής, ο οποίος εκπρόσωπε τη χώρα του σε δύο διαγωνισμούς τραγουδιού της Γιουροβίζιον: Το 1989, με το τραγούδι *Nur ein Lied* όπου ήρθε 5ος και το 1991, με το τραγούδι *Venedig im Regen* όπου ήρθε 22ος (και μάλιστα με 0 βαθμούς).

Κατηγορία:Αυστριακοί τραγουδιστές
Κατηγορία:Συμμετέχοντες στη Eurovision

Κατηγορία:Συμμετέχοντες στο διαγωνισμό τραγουδιού Eurovision με την Αυστρία
Κατηγορία:Διαγωνισμός Τραγουδιού Eurovision 1989
Κατηγορία:Διαγωνισμός Τραγουδιού Eurovision 1991
Λίντα Λεπόμ

Η **Λίντα Λεπόμ** (*Linda Lepomme*, 16 Μαρτίου 1955) είναι Βελγίδα ηθοποιός και τραγουδίστρια η οποία εκπροσώπησε τη χώρα της στην Eurovision το 1985 με το τραγούδι Laat me nu gaan όπου ήρθε 19η με 7 πόντους.

## Φιλμογραφία
*Toch zonde dat 't een hoer is (1978) 
*Paradijsvogels, De (1979) 
*Eerste sleutel, De (1980) 
*TV-Touché (1983)
*Zware jongens (1984) 
*Levenslang (1984)
*Leeuw van Vlaanderen, De (1985)
*Pauline & Paulette (2001)

## Παραπομπές


Κατηγορία:Συμμετέχοντες στο διαγωνισμό τραγουδιού Eurovision με το Βέλγιο
Κατηγορία:Διαγωνισμός Τραγουδιού Eurovision 1986
Κατηγορία:Βέλγοι τραγουδιστές
Κατηγορία:Βέλγοι ηθοποιοί
Κατηγορία:Συμμετέχοντες στη Eurovision
Μήτσος Μανωλόπουλος

Ο **Μήτσος Μανωλόπουλος** ήταν μεγάλος Έλληνας καραγκιοζοπαίχτης. Το πραγματικό του όνομα ήταν *Δημήτρης Νταλιάνης* και είχε γεννηθεί στην  Αμαλιάδα το 1885. Ο πατέρας του ήταν επίσης καραγκιοζοπαίχτης γνωστός σαν *Γερο Μώρος*. Ήταν βοηθός και μαθητής του Μίμαρου  και εισήγαγε πολλές καινοτομίες στον Καραγκιόζη. Πήγε στην Αίγυπτο και έφερε δέρμα καμήλας και κατασκεύασε με αυτό φιγούρες, ο πρώτος που έφτιαξε φιγούρες από δέρμα. Ήταν αυτός που σκέφτηκε και έφτιαξε τα *κολλητήρια*. Άρχικά έμενε στην Πάτρα και είχε δικό του ιδιόκτητο θέατρο σκιών. Αργότερα πήγε στην Αθήνα και έπαιζε εκεί σε δικό του πάλι θέατρο σκιών. Απεβίωσε το 1957.

## Παραπομπές


## Βιβλιογραφία
*Βιβλίο *Ορέστης ο Πατρινός Καραγκιοζοπαίχτης Ανέστης Βακάλογλου* **Αχαϊκές εκδόσεις** Πάτρα 1999

Κατηγορία:Έλληνες καλλιτέχνες
Κατηγορία:Καραγκιοζοπαίκτες
Ντίνος Θεοδωρόπουλος

Ο **Ντίνος Θεοδωρόπουλος** (1890 - 1975) ήταν μεγάλος Έλληνας καραγκιοζοπαίχτης.

## Βιογραφικά στοιχεία
Το πραγματικό του όνομα ήταν **Κωνσταντίνος Καλογεράς** και γεννήθηκε στην Αγγελώνα της Μάνης το 1890. Σε νεαρή ηλικία μετανάστευσε στην Αμερική. Γυρίζοντας στην Ελλάδα αρχικά εγκαταστάθηκε στην Αθήνα και άρχισε να παίζει καραγκιόζη. Αργότερα εγκαταστάθηκε στην Πάτρα. Εισήγαγε πολλές καινοτομίες στο θέατρο σκιών όπως, οι έγχρωμες και διάφανες φιγούρες από ζελατίνα. Πρόσθεσε και δεύτερο πανί στην σκηνή και κατασκεύαζε φανταχτερά σκηνικά. Εισήγαγε το μικρόφωνο και την μουσική από φωνογράφο, κι επίσης ήταν ο πρώτος που διαφήμιζε τις παραστάσεις του με φειβολάν τα οποία μία φορά τα είχε πετάξει από αεροπλάνο. Οι νεωτερισμοί του είχαν τόση μεγάλη επιτυχία που έπαιζε σε θέατρο με 800 καθίσματα (*Αχίλλειο*). Έγραφε ο ίδιος τα τραγούδια αλλά και τα σενάρια των παραστάσεών του και πολλά παίζονται ακόμα και σήμερα. Πέθανε στην Πάτρα σε μεγάλη ηλικία.

## Παραστάσεις
Παραστάσεις του είναι μεταξύ άλλων οι εξής: 
***Ο Απαγχονισμός του Πατριάρχη Γρηγορίου του Ε΄** Κλασσική ηρωική παράσταση, συχνά παίζεται με τον τίτλο *Η Κρεμάλα του Πατριάρχη*. Με τον τίτλο αυτό ερμηνεύτηκε στην ΕΡΤ από τον Γιάνναρο, στο πλαίσιο της τηλεοπτικής σειράς *Και μιλάει...και λαλάει*.
***Τα 82 Εντάλματα του Καραγκιόζη** Ανήκει στα κλασσικότερα έργα του ρεπερτορίου του Θεάτρου Σκιών. Είναι επίσης γνωστό με τον τίτλο *Ο Καραγκιόζης Υπερχρεωμένος* και *Τα 100 εντάλματα*. Με τον τελευταίο τίτλο ερμηνεύτηκε στην τηλεόραση της ΕΡΤ από τον Θανάση Σπυρόπουλο, στα πλαίσια της τηλεοπτικής σειράς *Χρόνια Συντροφιά με τον Καραγκιόζη*, στο ίδιο κανάλι στην τηλεοπτική σειρά *Τα Κολλητήρια* από τον Βάγγο Κορφιάτη, ενώ επίσης παίχτηκε στο *HIGH TV* από τον Τάσσο Γεωργίου. Το ίδιο έργο κυκλοφόρησε σε βιντεοκασέτα με τον Βάγγο Κορφιάτη την δεκαετία του 1980.
***Ο Καραγκιόζης Μις Ευρώπη** (η παράσταση αυτή παίχτηκε στην ΕΡΤ από τον Διονύση Λέντερη με τον τίτλο *Τα καλλιστεία του Καραγκιόζη*, στο πλαίσιο της τηλεοπτικής σειράς *Και μιλάει...και λαλάει*) 
***Ο Ερωτευμένος Πειρατής**, έργο γνωστό και με άλλους τίτλους, όπως *Ο Καραγκιόζης Ξορκολόγος* κ.ά. Στην τηλεόραση παίχτηκε από τον Διονύση Λέντερη στο κανάλι HIGH TV το 2000 με τον τίτλο *Ο Γερό-Χατζής*, ενώ στο ίδιο κανάλι ερμηνεύτηκε από τον Τάσσο Γεωργίου το 2006.
***Ο Καραγκιόζης στο Καζίνο**
***Η Μαύρη Χειρ της Νέας Υόρκης**

## Μαθητές
Κοντά στον Ντίνο Θεοδωρόπουλο έμαθαν την τέχνη του Καραγκιόζη αρκετοί αξιόλογοι καραγκιοζοπαίκτες, μεταξύ των οποίων οι εξής:
*Ορέστης.
*Αντώναρος.
*Η κόρη του, η μοναδική γυναίκα καραγκιοζοπαίκτης Σοφία Καλογερά-Θεοδωροπούλου.

## Βιβλιογραφία
*Βιβλίο *Ορέστης ο Πατρινός Καραγκιοζοπαίχτης Ανέστης Βακάλογλου* **Αχαϊκές εκδόσεις** Πάτρα 1999

Κατηγορία:Έλληνες καλλιτέχνες
Κατηγορία:Καραγκιοζοπαίκτες
Παγκόσμιο πρωτάθλημα καλλιτεχνικής παγοδρομίας

Το **Παγκόσμιο Πρωτάθλημα Καλλιτεχνικού Πατινάζ** αποτελεί τη σημαντικότερη διεθνή διοργάνωση του καλλιτεχνικού πατινάζ. Διεξάγεται κάθε χρόνο σε 4 κατηγορίες: ανδρών, γυναικών, ζευγαριών και χορού στον πάγο.

## Οι κάτοχοι των μεταλλίων
### Άνδρες


Περισσότεροι τίτλοι
*: (25) , (22) , (15) 
*: (10)  Ούλρικ Σάλχοβ
*: (21) , (16) , (13) 
*: (19) , (15) , (13) /

### Γυναίκες


Περισσότεροι τίτλοι
*: (26) , (10) , (9) 
*: (10)  Σόνια Χένιε
*: (22) , (17) , (9) 
*: (24) , (12) , (8) /

### Ζευγάρια


Περισσότεροι τίτλοι
*: (33) /ΚΑΚ/, (18) , (12) 
*: (10)  Ιρίνα Ρόντνινα
*: (6)  Ιρίνα Ρόντνινα / Αλεξάντερ Ζάιτσεφ
*: (30) /, (13) , (10) 
*: (18) /, (17) , (11) , 

### Χορός στον Πάγο

Περισσότεροι τίτλοι
*: (28) /ΚΑΚ/, (17) , (7) 
*: (6)  Λιουντμίλα Παχόμοβα / Αλεξάντρ Γκόρσκοφ
*: (20) /ΚΑΚ/, (12) , (11) 
*: (20) , (13) , /ΚΑΚ/

## Ρεκόρ

## Εξωτερικοί σύνδεσμοι
* - Επίσημος ιστότοπος της διοργάνωσης του 2009.

## Δες επίσης
*Παγκόσμιο Πρωτάθλημα Καλλιτεχνικού Πατινάζ 2011

## Σημειώσεις και παραπομπές
Αθερίνα

thumb|right|220px|<div style='text-align: center;'>Είδος αθερίνας</div>
Η **αθερίνα** είναι μικρό ψάρι μήκους 8 – 15 εκατοστά και μοιάζει πολύ με τη μαρίδα. Λέγεται και «σουβλίτης». Το επίσημο όνομά της είναι "Αθερίνα η εψητός" (Atherina hepsetus) και ανήκει στην οικογένεια αθερινίδες (atherinidae). 

## Περιγραφή
Το χρώμα της είναι γκριζοπράσινο, λίγο ασημί με μια μαύρη ταινία στα πλευρά που εκτείνεται από το κεφάλι μέχρι την ουρά. Το σώμα της στρογγυλεύει από το κεφάλι και μετά. Έχει μάτια σχετικά μεγάλα και ρύγχος μυτερό, εξ ου και το όνομα σουβλίτης. Τα λέπια της είναι μικρά και στρογγυλά με μαύρα στίγματα. Τα θωρακικά πτερύγια είναι κοντά και πίσω από τα βράγχια, ενώ τα δύο ραχιαία πτερύγια είναι σε αρκετή απόσταση μεταξύ τους. 
Είναι ψάρι του αφρού (αφρόψαρο), ζει και μετακινείται κοπαδιαστά και τροφή του είναι περισσότερο πλαγκτόν. Κατά τον Μάρτιο πλησιάζει τις ακτές όπου και αποθέτει τ΄ αυγά του που μένουν κολλημένα σε πέτρες και σε φύκια. 

Αθερίνες υπάρχουν άφθονες στα ελληνικά νερά, το κρέας τους είναι πολύ νόστιμο (ειδικά όταν είναι αυγομένες). 
Παραλλαγή της είναι η κάπως μεγαλύτερη, λεγόμενη "κεφαλάς" (atherina boyeri) μήκους μέχρι 18 εκατοστά με ρύγχος στρογγυλό.

## Αλιεία
Οι μεγάλες αθερίνες ψαρεύονται με δίκτυα της τράτας και οι μικρές κυρίως με τον αθερινολόγο ή μπέντουλα για να χρησιμοποιηθούν και ως δολώματα.

## Πηγές
* "Νεώτερον Εγκυκλοπαιδικόν Λεξικόν Ηλίου" τ.1ος, σ.605
* Θ. Μαρσέλλου "Τα ψάρια και το ψάρεμα" - Αθήναι 1973, σ.156

## Δείτε επίσης
* Αλιεία
* Κατάλογος ελληνικών αλιευμάτων

## Εξωτερικοί σύνδεσμοι
* 
* 

Κατηγορία:Αθερινόμορφα
Κατηγορία:Ψάρια ελληνικών θαλασσών
Κατηγορία:Αλιεύματα
Ελληνικές βουλευτικές εκλογές 1923

Η Επαναστατική κυβέρνηση των Πλαστήρα - Γονατά θα προκηρύξει εκλογές στις 16 Δεκεμβρίου 1923 για την ανάδειξη της Δ΄ Συντακτικής Εθνοσυνέλευσης η οποία και θα αποφασίσει για το πολίτευμα της Ελλάδας. Οι εκλογές αυτές πραγματοποιήθηκαν με ψηφοδέλτιο και με σφαιρίδιο. Η Συντακτική Συνέλευση συνέρχεται στις 2 Ιανουαρίου 1924 και στις 4 Ιανουαρίου ο Ελευθέριος Βενιζέλος σχηματίζει κυβέρνηση. Στις 6 Φεβρουαρίου ο Βενιζέλος παραιτείται και τη θέση του παίρνει ο Γεώργιος Καφαντάρης. Στις 24 Μαρτίου 1924 ανακηρύσσεται νέα κυβέρνηση υπό τον Αλέξανδρο Παπαναστασίου. Οι εκλογές αυτές υπήρξαν μονόπλευρες επειδή ο κύριος σχηματισμός των αντιβενιζελικών η *Ηνωμένη Αντιπολίτευσις* (Λαϊκό κόμμα και σύμμαχοι) επέλεξε την αποχή δεκαπέντε ημέρες πριν η διενέργειά τους.
## Παρατηρήσεις
Τα μέσα ψηφοφορίας (σφαιρίδιο και χειρόγραφα ψηφοδέλτια) και η ύπαρξη κοινών συνδυασμών αποκλείουν τον υπολογισμό της εκλογικής δύναμης σε ψήφους ή ποσοστά των διαφορών, βενιζελογενών κυρίως, πολιτικών μορφωμάτων που συμμετείχαν
## Αποτελέσματα
μικρογραφία|Το κοινοβούλιο της Ελλαδας μετα απο το 1923.
* **Εκλογικό σύστημα**: Συνδυασμός στενής εκλογικής περιφέρειας (Στερεά Ελλάδα, Πελοπόννησος, Κυκλάδες)) και ευρείας (Νέες Χώρες). Η Αθήνα, ο Πειραιάς και η Θράκη ψήφισαν με χάρτινα ψηφοδέλτια, οι υπόλοιπες περιοχές με σφαιρίδια. 
* **Εκλογικός Νόμος** : Άρθρο 66 του Συντάγματος του 1911 - Εκλογικός νόμος *ΧΜΗ΄* του 1877 και *ΓΡΙΣΤ΄* του 1906 
* **Εκλογικές περιφέρειες** :

## Παραπομπές


## Πηγές
* Νίκος Οικονόμου, «Εκλογές-Δημοψηφίσματα Α.Πολιτικές συμπεριφορές στην περίοδο 1923-1936», Ιστορία του Νέου Ελληνισμού 1770-2000,τομ 7 Ο Μεσοπόλεμος 1922-1940. Από την Αβασίλευτη Δημοκρατία στη Δικτατορία της 4ης Αυγούστου,εκδ.Ελληνικά Γράμματα, Αθήνα, 2003, σελ.33-40
* Γρηγόριος Δαφνής, Η Ελλάς μεταξύ δύο πολέμων 1923-1940, τόμος πρώτος, εκδ.Κάκτος, Αθήνα, 1997
* Σάββας Τεγόπουλος, Η πολιτική θεματολογία των εκλογικών αναμετρήσεων 1923-1936, Διδακτορική Διατριβή, Τμήμα Ιστορίας και Αρχαιολογίας Εθνικού και Καποδιστριακού Πανεπιστημίου Αθηνών, 2013

Κατηγορία:Ελληνικές βουλευτικές εκλογές
Ελληνικές βουλευτικές εκλογές Μαΐου 1915

Οι **εκλογές στις 31 Μαΐου 1915** πραγματοποιήθηκαν από την (διορισμένη από τον Βασιλιά Κωνσταντίνο) κυβέρνηση του Δημητρίου Γούναρη. 

Σε αυτές τις εκλογές ψήφισαν πρώτη φορά οι περιοχές της Ελλάδας που είχαν προσαρτηθεί μετά τις νίκες στους Βαλκανικούς Πολέμους, οι επονομαζόμενες «Νέες Χώρες», δηλαδή η Μακεδονία, η Ήπειρος, η Κρήτη και τα νησιά του Αιγαίου.

Το Κόμμα των Φιλελευθέρων απέσπασε την πλειοψηφία των εδρών στο Κοινοβούλιο, κερδίζοντας όλες τις έδρες της Κρήτης, της Ηπείρου και του ανατολικού Αιγαίου, ενώ διατήρησε την δύναμή του στην λεγόμενη «Παλαιά Ελλάδα». Αντίθετα, ηττήθηκε κατά κράτος στην Μακεδονία, όπου οι εθνικοθρησκευτικές μειονότητες της περιοχής ψήφισαν μαζικά τους υποψήφιους του Κόμματος Εθνικοφρόνων.

Παρά την ξεκάθαρη νίκη του Ελευθερίου Βενιζέλου, ο σχηματισμός της  κυβέρνησής του πραγματοποιήθηκε στις 10 Αυγούστου, αφού (σύμφωνα με την επίσημη αφήγηση) η ασθένεια του Βασιλιά, δεν του επέτρεπε να υπογράψει νωρίτερα το διάταγμα διορισμού της κυβέρνησης.

Ωστόσο η νέα κυβέρνηση Βενιζέλου δεν μακροημέρευσε. Η απόφαση του πρωθυπουργού να επιτρέψει την απόβαση αγγλογαλλικών στρατευμάτων στη Θεσσαλονίκη (παρότι η χώρα επίσημα ήταν ακόμα ουδέτερη), οδήγησε τον Βασιλιά, αν και η κυβέρνηση είχε μόλις λάβει ψήφο εμπιστοσύνης από την Βουλή, να τον αποπέμψει. Τελικά, αφού ο Βασιλιάς δεν μπόρεσε να πείσει την ,Βουλή να δεχτεί τη λύση Ζαΐμη, διόρισε Πρωθυπουργό τον Στέφανο Σκουλούδη και προκήρυξε νέες εκλογές για τις 6 Δεκεμβρίου 1915.

## Αποτελέσματα
***Εκλογικό Σύστημα** : Πλειοψηφικό με ευρεία και στενή περιφέρεια. Η ψηφοφορία έγινε με σφαιρίδιο
***Εκλογικός Νόμος** : Άρθρο 66 του Συντάγματος του 1911 - Εκλογικός νόμος *ΧΜΗ΄* του 1877 και *ΓΡΙΣΤ΄*  του 1906 
***Εκλογικές περιφέρειες** : 19
***Εγγεγραμμένοι ψηφοφόροι**: 1.300.000 (περίπου)

## Παραπομπές


Ελληνικές βουλευτικές εκλογές 1915 Α
Κατηγορία:1915
Κατηγορία:Εθνικός Διχασμός
Γαλέος

Ο **γαλέος** (επιστημονική ονομασία *Galeorhinus galeus*, «Γαλεόρρινος ο γαλέος») είναι καρχαρίας που ανήκει στην οικογένεια των Τριακιδών (Triakidae). Παρόλ' αυτά, την ονομασία *γαλέος* φέρουν και άλλα είδη καρχαριών. Η ονομασία *γαλέος* χρησιμοποιείται γενικά στην Ελλάδα για να περιγράψει το κρέας που προέρχεται από αλιευμένους καρχαρίες, και όχι μόνο από το συγκεκριμένο είδος.

Το μήκος του φθάνει τα 1-2 μέτρα. Η ράχη του έχει χρώμα ανοικτό γκριζωπό, ενώ τα πλευρά του λίγο ροδίζουν και η κοιλιά του είναι άσπρη. Το ρύγχος του είναι πεπλατυσμένο και μυτερό και το στόμα του βρίσκεται στην κάτω πλευρά, όπως σε όλα τα σκυλόψαρα, με δόντια μυτερά, τριγωνικά και σε σειρές. Το πρώτο ραχιαίο πτερύγιο είναι 2 ή και 3 φορές μεγαλύτερο απ' το δεύτερο πτερύγιο της ουράς του .

Ζει στον βυθό, κοντά στις στεριές, και τροφή του είναι μικρά ψάρια και μαλάκια. Γεννά μικρά και όχι αυγά, είναι δηλαδή ζωοτόκος. Το κρέας του είναι ασπροκόκκινο και σφιχτό. 

## Αλιεία

Στο Αιγαίο υπάρχουν πολλοί και ψαρεύονται με χοντρά παραγάδια και δίχτυα. Το κρέας του γδαρμένο είναι άσπρο και αρκετά νόστιμο. Η αλιεία του γαλέου στις ελληνικές θάλασσες, από στατιστικής άποψης, παρακολουθείται. Συγκεκριμένα, το 2001 αλιεύθηκαν 372 τόνοι, το 2002 411,8 τόνοι και το 2003 303 τόνοι.

## Δείτε επίσης
*Αλιεία
*Κατάλογος ελληνικών αλιευμάτων 

## Παραπομπές


## Εξωτερικοί σύνδεσμοι
* 
* 

Κατηγορία:Καρχαρινόμορφα
Κατηγορία:Καρχαρίες
Κατηγορία:Ψάρια ελληνικών θαλασσών
Κατηγορία:Αλιεύματα
Κρυπτογράφηση Συμμετρικού Κλειδιού

Η **κρυπτογράφηση συμμετρικού κλειδιού (Symmetric Cryptography)** βασίζεται στην ύπαρξη ενός και μόνο κλειδιού, το οποίο χρησιμοποιείται τόσο στην κρυπτογράφηση όσο και στην αποκρυπτογράφηση του μηνύματος. Το κλειδί αυτό θα πρέπει να είναι γνωστό μόνο στα συναλλασσόμενα μέρη. Η διαδικασία της κρυπτογράφησης και αποκρυπτογράφησης φαίνεται πιο παραστατικά στο σχήμα που ακολουθεί:
center|thumb|800px|Η διαδικασία κρυπτογράφησης συμμετρικού κλειδιού.

Ένα πρόβλημα το οποίο υφίσταται στους αλγόριθμους κρυπτογράφησης είναι η αδυναμία ανταλλαγής του κλειδιού με κάποιο ασφαλή τρόπο. Στην σύγχρονη ψηφιακή εποχή ο αποστολέας και ο παραλήπτης του μηνύματος πολλές φορές δεν γνωρίζονται, οπότε για την μετάδοση του κλειδιού από τον έναν στον άλλο θα πρέπει να υπάρχει κάποιο ασφαλές κανάλι επικοινωνίας. Φυσικά το διαδίκτυο δεν μπορεί να αποτελέσει κανάλι ασφαλούς επικοινωνίας, οπότε η χρήση της συμμετρικής κρυπτογράφησης σε εφαρμογές ηλεκτρονικού εμπορίου, ανταλλαγής ηλεκτρονικών μηνυμάτων κοκ ουσιαστικά δεν υφίσταται.

Το βασικό πλεονέκτημα των αλγορίθμων συμμετρικού κλειδιού είναι ότι η διαδικασία της κρυπτογράφησης και αποκρυπτογράφησης είναι πολύ γρήγορη και δεν καταναλώνει σημαντική υπολογιστική ισχύ.

Οι πιο γνωστοί αλγόριθμοι αυτού του είδους είναι οι DES, Triple DES, IDEA, RC2, RC4, AES.

## Παράδειγμα από καθημερινή ζωή

Θα παρουσιάσουμε ένα αναλογικό παράδειγμα από την καθημερινή ζωή το οποίο περιγράφει την κρυπτογράφηση συμμετρικού κλειδιού. Έστω η Alice και ο Bob, θέλουν να επικοινωνήσουν με ασφάλεια χρησιμοποιώντας το δημόσιο ταχυδρομείο. Η Alice θέλει να στείλει ένα καμουφλαρισμένο-κρυφό μήνυμα στον Bob και περιμένει μια καμουφλαρισμένη-κρυφή απάντηση από αυτόν.

Σύμφωνα με την κρυπτογράφηση συμμετρικού κλειδιού η Alice θα βάλει το μήνυμά της μέσα σε ένα κουτί με λουκέτο για το οποίο έχει το κλειδί. Στέλνει το κλειδαμπαρωμένο κουτί με το δημόσιο ταχυδρομείο στον Bob. Ο Bob έχει ένα ίδιο κλειδί (το οποίο έχει πάρει από την Alice στο παρελθόν, σε διαπροσωπική συνάντηση που είχαν) και μόλις λαμβάνει το κουτί, ανοίγει το λουκέτο και διαβάζει το μήνυμα. Ο Bob βάζει το μήνυμά του στο κουτί, το κλειδώνει και το στέλνει με δημόσιο ταχυδρομείο στην Alice.

Το πρόβλημα εδώ είναι ότι το κλειδί για το λουκέτο είναι κοινό και για την Alice και για τον Bob και για να δώσει αντίγραφο του κλειδιού ο ένας με τον άλλον θα πρέπει να συναντηθούν γιατί δεν είναι ασφαλές να το στείλουν με το δημόσιο ταχυδρομείο (ίσως τότε κάποια διεφθαρμένη υπάλληλος του ταχυδρομείου, π.χ. η Mallory θα μπορούσε να υποκλέψει το κλειδί και να δημιουργήσει ένα αντίγραφο ώστε στο μέλλον να υποκλέπτει ή να παραποιεί τα μηνύματα που ανταλλάσσονται στο κουτί).

## Δείτε Επίσης
* Κρυπτογραφία
* Κρυπτογράφηση Δημόσιου Κλειδιού

Κατηγορία:Κρυπτογραφικοί αλγόριθμοι
Καταστατική εξίσωση των ιδανικών αερίων

Στη θερμοδυναμική και στη χημεία η **καταστατική εξίσωση των ιδανικών αερίων** είναι μια εξίσωση που ισχύει σε δύο διαφορετικές καταστάσεις κάποιου ιδανικού αερίου. Προκύπτει από τους νόμους των Μπόιλ-Μαριότ και του Γκαι-Λυσάκ και ισούται, στην πιο συνήθη μορφή της, με:

:p V = n R T \,

όπου
***p**: η πίεση του αερίου.
***V**: ο όγκος του αερίου.
***n**: ο αριθμός των γραμμομορίων του αερίου.
***R**: η παγκόσμια σταθερά των αερίων με τιμή 0,08205(atm \cdot L)/(mol \cdot K) καί στο διεθνές σύστημα μονάδων (S.I) 8,314 (J)/(mol \cdot K)
***T**: η απόλυτη θερμοκρασία σε μονάδες Κέλβιν **(0 Κ αντιστοιχούν σε -273&nbsp;°C)**.

Η καταστατική εξίσωση, όπως και οι νόμοι των αερίων, ισχύει για τα ιδανικά αέρια, όμως μπορεί να εφαρμοστεί σε καλή προσέγγιση και σε πραγματικά αέρια.

Ένας μνημονικός κανόνας είναι η φράση: **''Π**α**Β**ε **Ν**α **Ρ**ω**Τ**άς*

==Εξίσωση==
Από τους νόμους των [[Νόμος του Μπόιλ|Μπόιλ-Μαριότ]] και του [[Νόμος Γκαι-Λυσάκ|Γκαι-Λυσάκ]]  προκύπτει ότι <math>\frac{p V}{T} = </math> σταθερό. Η σταθερά της αναλογίας που ονομάζεται *'"Παγκόσμια Σταθερά των Αερίων"** μελετήθηκε από τον [[Ανρί Βικτόρ Ρενιώ|Ρενιώ]] και γι' αυτό συμβολίζεται με <math>R \,</math>.

:<math>\frac{p V}{T} = nR</math>

με αναδιάταξη των όρων προκύπτει:
:<math>p V = n R T \,</math>

όπου
***p**: η [[πίεση]] του αερίου.
***V**: ο [[όγκος]] του αερίου.
***n**: ο αριθμός των [[γραμμομόριο|γραμμομορίων]] του αερίου.
***R**: η παγκόσμια σταθερά των αερίων με τιμή <math>0,08205(atm \cdot L)/(mol \cdot K)</math> και στο διεθνές σύστημα μονάδων (S.I) <math>8,314 (J)/(mol \cdot K)</math>
***T''': η απόλυτη θερμοκρασία σε μονάδες Κέλβιν.

## Σχετικά
*Εξίσωση φαν Ντερ Βάαλς για τα πραγματικά αέρια.

Κατηγορία:Νόμοι των αερίων
Κατηγορία:Εξισώσεις
Ελληνικές βουλευτικές εκλογές 1926

μικρογραφία|Ψηφοφόροι εν αναμονή της ψήφου τους, εμπρός σε εκλογικό κέντρο.
Οι **βουλευτικές εκλογές της [[7 Νοεμβρίου]] [[1926]]** έγιναν για πρώτη φορά με αναλογικό εκλογικό σύστημα και έντυπο κομματικό ψηφοδέλτιο. Δεν συμμετείχε ο Ελευθέριος Βενιζέλος, ο οποίος βρισκόταν στο Παρίσι. Αυτοδυναμία δεν κέρδισε καμία παράταξη και, έτσι, προέκυψε οικουμενική κυβέρνηση υπό τον Ζαΐμη, η Κυβέρνηση Αλέξανδρου Ζαΐμη. Ήταν οι τελευταίες εκλογές όπου χρησιμοποιήθηκε το σφαιρίδιο στις προνομιούχες περιφέρειες Ύδρας, Σπετσών, Ψαρών.

Σύμφωνα με τον ιστορικό Γρηγόριο Δαφνή, το γεγονός ότι καμία παράταξη δεν συγκέντρωσε την απόλυτη πλειοψηφία έδειχνε τη βούληση του εκλογικού σώματος για συνεργασία των αστικών κομμάτων.
## Αποτελέσματα
μικρογραφία
***Εκλογικό Σύστημα** : Απλή αναλογική σε 37 εκλογικές περιφέρειες και πλειοψηφικό στις 3 προνομιούχες κατά τη γ΄κατανομή
***Εκλογικός νόμος** : Ν.3363/2.9.1926(ΦΕΚ 291τ.Α΄2.9.1926)
***Εκλογικές περιφέρειες** : 37
***Σύνολο υποψηφίων** : 2,023
Ψήφισαν 962.304, έγκυρα ήταν τα  958.392 ψηφοδέλτια.

## Εκλεγέντες Βουλευτές

Κατάλογος Ελλήνων βουλευτών (1926)

## Παραπομπές


## Πηγές
* *[http://dlib.statistics.gr/Book/GRESYE_02_2101_00001.pdf Στατιστική των βουλευτικών εκλογών της 7ης Νοεμβρίου 1926]*, Εκ του Εθνικού Τυπογραφείου, έκδοση 1928.
*Νίκος Οικονόμου, «Εκλογές-Δημοψηφίσματα Α.Πολιτικές συμπεριφορές στην περίοδο 1923-1936», Ιστορία του Νέου Ελληνισμού 1770-2000,τομ 7 Ο Μεσοπόλεμος 1922-1940. Από την Αβασίλευτη Δημοκρατία στη Δικτατορία της 4ης Αυγούστου,εκδ.Ελληνικά Γράμματα, Αθήνα, 2003, σελ.33-40
*Γρηγόριος Δαφνής, Η Ελλάς μεταξύ δύο πολέμων 1923-1940, τόμος πρώτος,εκδ.Κάκτος, Αθήνα, 1997

Κατηγορία:Ελληνικές βουλευτικές εκλογές
Κρυπτογραφικοί Αλγόριθμοι Δέσμης

Οι **κρυπτογραφικοί αλγόριθμοι δέσμης (block ciphers)** τεμαχίζουν σε τμήματα (blocks) το αρχικό κείμενο όπου κάθε τμήμα κρυπτογραφείται ξεχωριστά. Συνηθισμένα μεγέθη ενός τμήματος δεδομένων είναι τα 64 ή 128 bits. Η κρυπτογράφηση κάθε ενός τμήματος γίνεται χρησιμοποιώντας μία μαθηματική συνάρτηση κρυπτογράφησης και το μυστικό κλειδί. Το αποτέλεσμα της διαδικασίας κρυπτογράφησης είναι η παραγωγή ενός κρυπτογραφημένου τμήματος το οποίο στην πλειοψηφία των περιπτώσεων έχει το ίδιο μήκος με το αντίστοιχο τμήμα του αρχικού κειμένου. Η διαδικασία κρυπτογράφησης φαίνεται στην εικόνα που παρατίθεται:
center|thumb|800px|Σχηματικό διάγραμμα του τρόπου λειτουργίας των κρυπτογραφικών αλγορίθμων δέσμης.

Το μέγεθος του κάθε τμήματος θα πρέπει να είναι αρκετά μεγάλο ούτως ώστε να προλαμβάνονται διάφορες επιθέσεις λεξικού (dictionary attacks). Εάν το μέγεθος του κάθε τμήματος είναι μικρό, τότε μπορεί ο κρυπταναλυτής να εξετάσει ένα ζεύγος καθαρού και αντίστοιχου κρυπτογραφημένου κειμένου και να κατασκευάσει ένα λεξικό που θα αντιστοιχεί κάθε τμήμα κρυπτογραφημένου κειμένου με το αντίστοιχο τμήμα του καθαρού κειμένου. Με βάση το λεξικό αυτό, θα μπορεί στην συνέχεια να αποκρυπτογραφεί κάθε κείμενο που κρυπτογραφείται χρησιμοποιώντας το συγκεκριμένο κλειδί.

Η διαδικασία της αποκρυπτογράφησης είναι η αντίστροφη της διαδικασίας κρυπτογράφησης, μόνο που στην περίπτωση αυτή χρησιμοποιείται η συνάρτηση αποκρυπτογράφησης αντί της κρυπτογραφικής συνάρτησης.

## Δείτε Επίσης
* Κρυπτογραφία
* Κρυπτογραφικοί Αλγόριθμοι Ροής

Κατηγορία:Κρυπτογραφικοί αλγόριθμοι
Λάμποβο

Το **Λάμποβο** (αλβ.: *Labovë*) είναι χωριό της Αλβανίας, βόρεια του Αργυροκάστρου.

Ήταν κέντρο βορειοηπειρωτών ορθοδόξων Ελλήνων. Ο πληθυσμός του χωριού σύμφωνα με την οθωμανική στατιστική του 1895 ήταν 701 κάτοικοι ενώ το 1913 η ελληνική στατιστική αναφέρει 580.

Στο Λάμποβο γεννήθηκαν οι εθνικοί ευεργέτες Ευάγγελος και Κωνσταντίνος Ζάππας που κατά τα τέλη του 19ου αιώνα ίδρυσαν στο χωριό σχολικό συγκρότημα με δικές τους δαπάνες, που περιελάμβανε βιβλιοθήκη, αλληδοδιδακτικό σχολείο, σχολείο θηλέων και σχολή υφαντουργίας καθώς και ο ιερέας Βασίλειος Γκιώνης που σκοτώθηκε μαχόμενος το 1914 κατά την εξέγερση της Κορυτσάς στα πλαίσια του Βορειοηπειρωτικού Αγώνα.

Σήμερα διασώζονται στα χωριό απομεινάρια του αρχοντικού της οικογένειας Ζάππα και γενικά ο οικισμός παρουσιάζει έντονα σημάδια εγκατάληψης. Κατά τα τελευταία έτη έχουν γίνει ενέργειες για ανάδειξη του χωριού.

## Παραπομπές


Κατηγορία:Χωριά του νομού Αργυροκάστρου
Κατηγορία:Βόρεια Ήπειρος
Άγιος Αντώνιος Κιλκίς

Ο **Άγιος Αντώνιος** είναι οικισμός στην Κεντρική Μακεδονία και την Περιφερειακή Ενότητα Κιλκίς.

## Γενικά στοιχεία
Ο Άγιος Αντώνιος βρίσκεται προς τα όρια με την Περιφερειακή Ενότητα Σερρών, στις πλαγιές του όρους Μαυροβούνι (τμήμα των Κρουσσίων) σε υψόμετρο 460 μέτρα. Απέχει περίπου 27 χλμ. ΒΑ. από το Κιλκίς, 76 χλμ. Δ. από τις Σέρρες και 74 χλμ. Β.-ΒΑ. από την Θεσσαλονίκη. Πρόκειται για ημιορεινό χωριό της Κοινότητας Αγίου Μάρκου που υπάγεται στη Δημοτική Ενότητα Κρουσσών του Δήμου Κιλκίς με επίσημο πληθυσμό 101 κατοίκους (2011). Παλαιότερα ονομαζόταν *Λέλοβο*.****

## Ιστορικά στοιχεία

Παρά την ίδρυση της Βουλγαρικής εξαρχίας το 1870 οι κάτοικοι του Λελόβου παρέμειναν πιστοί στο πατριαρχείο Κωνσταντινουπόλεως. Το 1879 με την εγκατάσταση του Βούλγαρου ουνίτη επισκόπου στο Κιλκίς, Νείλου Ισβόρωφ, οι κάτοικοι του χωριού ασπάστηκαν την Ουνία. Μετά το 1893, όταν ο νέος Βουλγαρουνίτης επίσκοπος, Λάζαρος Μλαντένωφ προσχώρησε στην Βουλγαρική εξαρχία, οι Λελοβίτες προσχώρησαν σταδιακά και αυτοί στη Βουλγαρική εκκλησία *(το [[1905]] οι [[Ουνία|Ουνίτες]] του Λελόβου ήταν 120 άτομα, ενώ το [[1910]] δεν υπήρχαν πλέον Ουνίτες στο χωριό)*. Μετά την συνθήκη του Νεϊγύ, το 1919, και το Πρωτόκολλο Πολίτη-Καλφώφ του 1924 οι κάτοικοι αποχώρησαν στη Βουλγαρία. Με τη συνθήκη της Λωζάνης, το 1923 με την Τουρκία, Έλληνες πρόσφυγες ήρθαν στο χωριό από τον Άγιο Αντώνιο του Πόντου. Η εκκλησία του χωριού κτίστηκε στα χρόνια της Τουρκοκρατίας (1870).

## Εξέλιξη πληθυσμού

## Παραπομπές


Κατηγορία:Δήμος Κρουσσών
Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Εγκεφαλικά ημισφαίρια

thumb|right|Τα δυο ημισφαίρια του εγκεφάλου.
Τα **εγκεφαλικά ημισφαίρια** είναι τα δυο τμήματα στα οποία χωρίζεται μορφολογικά αλλά και από άποψη λειτουργιών ο εγκέφαλος του ανθρώπου και άλλων θηλαστικών. Τα δυο εγκεφαλικά ημισφαίρια συνδέονται με το μεσολόβιο, μια πυκνή δέσμη νευραξόνων που επιτρέπει την ανταλλαγή πληροφοριών μεταξύ των δυο ημισφαιρίων. Τα δυο ημισφαίρια δεν έχουν συμμετρική λειτουργία, δηλαδή το καθένα φιλοξενεί τα κέντρα για διαφορετικές δεξιότητες και αντιληπτικές ικανότητες. Ωστόσο, σε περιπτώσεις όπου διακοπεί η επικοινωνία μεταξύ τους, κυρίως λόγω χειρουργικής διχοτόμησης του μεσολοβίου, μπορούν να λειτουργήσουν και ανεξάρτητα. Επίσης στην περίπτωση κάποιας βλάβης στο ένα ημισφαίριο, το άλλο μπορεί να αναπληρώσει μερικώς τις λειτουργίες του. Κάθε ημισφαίριο ελέγχει την «χιαστί» αντίθετη πλευρά του σώματος· δηλαδή, το δεξί ημισφαίριο δέχεται τα ερεθίσματα από το αριστερό τμήμα του σώματος, και ελέγχει τις κινήσεις αυτού του τμήματος. Το αντίστροφο ισχύει για το αριστερό.
 
## Αριστερό ημισφαίριο

Ελέγχει το δεξί ήμισυ του σώματος αισθητικά και κινητικά, ενώ σε αυτό γίνονται κυρίως οι λεκτικές, αναλυτικές και λογικές νοητικές διεργασίες. Είναι υπεύθυνο για την αντίληψη του χρόνου, την ομιλία, τη γραφή, την αντίληψη του λόγου, τον συμβολισμό, τη λεκτική μνήμη, την αναλυτική σκέψη. Επίσης για την επικοινωνία με λέξεις κατά κυριολεξία, την επεξεργασία των ακουστικών ερεθισμάτων και της αφηρημένης πληροφορίας, την πρόκληση ελεγχόμενης συμπεριφοράς και τη δευτερογενή ερμηνεία συμπεριφοράς. Σε αυτό εκτελούνται διαδικασίες σχετικές με τα μαθηματικά και τη γραμματική.

## Δεξιό ημισφαίριο

Ελέγχει το αριστερό ήμισυ του σώματος αισθητικά και κινητικά και είναι υπεύθυνο για την οπτική αντίληψη του χώρου, την κατανόηση των μεταφορικών εννοιών και του χιούμορ, συσχέτιση, σύνθεση λεγομένων,
συναισθηματική φόρτιση και μελωδία λόγου, οπτική μνήμη, την επικοινωνία, τόσο με τόνο φωνής όσο και με εκφράσεις του προσώπου και εξωλεκτική κινησιολογία («γλώσσα του σώματος»). Επίσης για την προσοχή, την διάκριση πολύπλοκων ακουστικών τόνων, την πρόκληση παρορμητικής συμπεριφοράς, τα αισθήματα, τις συγκινήσεις, την δημιουργικότητα, την φαντασία και την καλλιτεχνική έκφραση. 

Κατηγορία:Εγκέφαλος
Ελληνικές βουλευτικές εκλογές 1912

Την **[[Δευτέρα]] [[12 Μαρτίου]] [[1912]]** πραγματοποιήθηκαν από την κυβέρνηση Ελευθερίου Βενιζέλου εκλογές για την ανάδειξη των βουλευτών της ΙΘ΄ κοινοβουλευτικής περιόδου. Νικητής των εκλογών αναδείχτηκε το κυβερνών κόμμα των Φιλελευθέρων καταλαμβάνοντας τις 146 από τις συνολικά 181 έδρες του Κοινοβουλίου.
Οι εκλογές προκηρύχθηκαν λόγω της περάτωσης του έργου της προηγούμενης Αναθεωρητικής Βουλής (Σύνταγμα 1910) και της επιθυμίας του Ελευθέριου Βενιζέλου να αναμετρηθεί εκλογικά με τους αντιπάλους του (οι οποίοι δεν είχαν συμμετάσχει στις προηγούμενες εκλογές.

Την ίδια ημέρα με την Ελλάδα, βουλευτικές εκλογές διεξάγονταν και στην Κρήτη, με σκοπό οι 69 βουλευτές (46 παλαιοκομματικοί, 23 φιλελεύθεροι) που εκλέχθηκαν να εκπροσωπήσουν το νησί στο ελληνικό κοινοβούλιο. Ωστόσο οι Κρήτες βουλευτές συνάντησαν την άρνηση του Ελευθερίου Βενιζέλου να τους δεχθεί, θεωρώντας πως μόνο ένας απευκταίος (εκείνη την περίοδο) ελληνοτουρκικός πόλεμος θα μπορούσε να εξασφαλίσει την ένωση του νησιού με την Ελλάδα, και κατά συνέπεια την αποδοχή των Κρητών βουλευτών στο Κοινοβούλιο.
Ωστόσο σε μερικούς μήνες, και συγκεκριμένα την 1η Οκτωβρίου του 1912, λίγο πριν ξεσπάσει ο Α΄ Βαλκανικός πόλεμος,  η ελληνική Βουλή υποδέχτηκε πανηγυρικά τους νέους βουλευτές.

## Αποτελέσματα
***Εκλογικό Σύστημα** : Πλειοψηφικό με ευρεία και στενή περιφέρεια. Η ψηφοφορία έγινε με σφαιρίδιο
***Εκλογικός Νόμος** : Άρθρο 66 του Συντάγματος του 1911 - Εκλογικός νόμος *ΧΜΗ΄* του 1877 και *ΓΡΙΣΤ΄*  του 1906 
***Εκλογικές περιφέρειες** : 19
***Σύνολο υποψηφίων** : 

## Παραπομπές


Κατηγορία:Ελληνικές βουλευτικές εκλογές
Κατηγορία:1912
Σουμγκαγήτ

Η **Σουμγκαγήτ** (αζερικά: *Sumqayıt*) είναι παράκτια πόλη του Αζερμπαϊτζάν. Βρίσκεται 30 χιλιόμετρα βορειοδυτικά της πρωτεύουσας Μπακού και έχει πληθυσμό 358.675 κατοίκους (2021) (η 2η σε πληθυσμό πόλη της χώρας).

Κατηγορία:Πόλεις του Αζερμπαϊτζάν
Ελληνικές βουλευτικές εκλογές 1902

Την Κυριακή 17 Νοεμβρίου 1902 πραγματοποιήθηκαν εθνικές βουλευτικές εκλογές, (οι πρώτες εκλογές του 20ού αιώνα), ωστόσο κανένας πολιτικός αρχηγός δεν κατάφερε να εξασφαλίσει την νίκη. Οι δυο μεγάλες παρατάξεις - *[[Θεόδωρος Δηλιγιάννης|δηλιγιαννικοί]]* και *[[Γεώργιος Θεοτόκης|θεοτοκικοί]]* - ήρθαν ισοδύναμες με 102 βουλευτές η κάθε μία. 

## Μετά τις εκλογές
Την επομένη των εκλογών ο πρωθυπουργός Αλέξανδρος Ζαΐμης έσπευσε να παραιτηθεί, και ο βασιλιάς Γεώργιος έκανε δεκτή την παραίτηση, αν και διαφαινόταν το κυβερνητικό αδιέξοδο λόγω της ισοδυναμίας των *κομμάτων*. Ο βασιλιάς έδωσε εντολή σχηματισμού κυβέρνησης στον τότε πρόεδρο του Αρείου Πάγου, Κωνσταντίνο Σημαντήρα, ο οποίος αρνήθηκε αμέσως, και ο βασιλιάς χρονοτριβούσε προσπαθώντας να βρεί άλλες εναλλακτικές. 

Τελικά, και ύστερα από τις ταραχές που ξέσπασαν στην Αθήνα, από εξαγριωμένους υποστηρικτές του Δηλιγιάννη (που εν τω μεταξύ ερχόμενος σε συμφωνία με τον Αλέξανδρο Ζαΐμη είχε καταφέρει να κερδίσει την κοινοβουλευτική πλειοψηφία) που έμειναν γνωστές ως «Σανιδικά», ο Θεόδωρος Δηλιγιάννης ανέλαβε την Πρωθυπουργία στις 24 Νοεμβρίου 1902.

## Αποτελέσματα
* **Εκλογικό Σύστημα**: Πλειοψηφικό με στενή (επαρχία) περιφέρεια. Η ψηφοφορία έγινε με σφαιρίδιο
* **Εκλογικός Νόμος**: Άρθρα 66 και 68 του Συντάγματος του 1864 - Εκλογικός νόμος '' ϟΓ΄'' του 1864
* **Εκλογικό Μέσο**: Σφαιρίδιο
* **Εκλογικές περιφέρειες**: 70
* **Σύνολο εδρών**: 234

## Εξωτερικοί σύνδεσμοι
* Εφημερίδα *[[Σκριπ]]* , φύλλο της 18ης Νοεμβρίου 1902 με κατάλογο εκλεχθέντων βουλευτών http://efimeris.nlg.gr/ns/pdfwin.asp?c=123&dc=18&db=11&da=1902

## Πηγές - Παραπομπές


Κατηγορία:Ελληνικές βουλευτικές εκλογές
CEV Cup πετοσφαίρισης ανδρών

Το **Κύπελλο Ευρωπαϊκής Συνομοσπονδίας Ανδρών** (*CEV Cup*) είναι διοργάνωση πετοσφαίρισης, που διεξάγεται κάθε χρόνο με συμμετοχή ανδρικών ομάδων από την Ευρώπη.  Αποτελεί μετεξέλιξη του **Κυπέλλου Κυπελλούχων Ομάδων Ευρώπης** (CEV Cup Winner's Cup).

Το 2000-01 έγινε η πρώτη μετονομασία του, σε **Top Teams Cup**  (Κύπελλο Κορυφαίων Ομάδων) . Το 2007-08 απέκτησε την τωρινή του ονομασία (CEV Cup). Η άλλη ευρωπαϊκή διοργάνωση που έως τότε ονομαζόταν CEV Cup μετονομάστηκε από την ίδια περίοδο σε Κύπελλο Θριάμβου Ευρωπαϊκής Συνομοσπονδίας πετοσφαίρισης (CEV Challenge Cup).

## Νικητές
Έως και το 1986-87 η τελική φάση διεξήγετο σε όμιλο με βαθμολογία, και νικήτρια ήταν η ομάδα με τους περισσότερους βαθμούς. Το αναγραφόμενο σκόρ είναι αυτό μεταξύ του 1ου και του 2ου της τελικής κατάταξης.
Το 1977-78 ισοβάθμησαν τρεις ομάδες με 5 βαθμούς. Ο τελικός νικητής Ερυθρός Αστέρας Πράγας είχε καλύτερο συντελεστή σετ με 7-4, έναντι 7-5 των άλλων δύο, και κατέκτησε το κύπελλο. 

* Σε παρένθεση αναφέρεται το τότε όνομα της ομάδας (συνήθως του χορηγού), ή η τωρινή ονομασία της, εφόσον έχει αλλάξει πόλη-έδρα.
* Τα αποτελέσματα στις διοργανώσεις με διπλούς τελικούς αναγράφονται με τη σειρά που έγιναν οι αγώνες με την Κυπελλούχο ομάδα να αναφέρεται πάντα πρώτη. Το αποτέλεσμα του αγώνα που έδωσε η κυπελλούχος ομάδα **εκτός έδρας** αναγράφεται με **έντονα** στοιχεία.
* Η άτυπη κατάταξη μεταξύ 3ης και 4ης θέσης δίνεται από την Ευρωπαϊκή Συνομοσπονδία Πετοσφαίρισης C.E.V. με βαση τα αποτελέσματα των ημιτελικών.
* Από την περίοδο 2007-08 μέχρι και την περίοδο 2009-10 η πρόκριση στους νοκ-άουτ αγώνες και η ανάδειξη κυπελλούχου κρινόταν στη διαφορά των σετ. Μόνο αν υπήρχε ίδιο σκορ σετ στις νίκες, τότε παιζόταν το "Χρυσό Σετ" στον δεύτερο αγώνα.
* Από την περίοδο 2010-11 μέχρι και την περίοδο 2012-13 για την πρόκριση στους νοκ-άουτ αγώνες και την ανάδειξη κυπελλούχου απαιτούντο 2 νίκες. Αν οι ομάδες είχαν από μία νίκη ανεξαρτήτως σκορ, τότε παιζόταν το "Χρυσό Σετ" στον δεύτερο αγώνα.
* Από την περίοδο 2013-14 οι νίκες με σκορ 3-0 και 3-1 ονομάζονται "καθαρές νίκες" και θεωρούνται ισότιμες. Για την πρόκριση στους νοκ-άουτ αγώνες και για την ανάδειξη κυπελλούχου, σε περίπτωση που οι δύο φιναλίστ σημειώσουν από μία καθαρή νίκη ή από μια νίκη με 3-2 έκαστος, τότε παίζεται το "Χρυσό σετ" στον δεύτερο αγώνα, το οποίο λήγει στους 15 πόντους.

## Τίτλοι
### Ανα σύλλογο

## Δείτε επίσης
* Πλήρη αποτελέσματα στην Πολωνική σελίδα της Βικιπαίδειας
*CEV Cup πετοσφαίρισης γυναικών

## Εξωτερικοί σύνδεσμοι
* Ιστότοπος της CEV
* sports123.com
*Men Volleyball Cup Winners Cup 1973 Finals Athens (GRE)
*Men Volleyball Cup Winners Cup 1986 Finals Athens (GRE)
*Men Volleyball Cup Winners Cup 1980 Finals Athens (GRE)

## Παραπομπές


Κατηγορία:Πετοσφαίριση
Κατηγορία:Πολυεθνικά επαγγελματικά αθλητικά πρωταθλήματα
Γιάννης Πρετεντέρης

Ο **Γιάννης Πρετεντέρης** (Αθήνα, 3 Αυγούστου 1954) είναι  Έλληνας δημοσιογράφος και παρουσιαστής ειδήσεων. Είναι γιος του συγγραφέα Κώστα Πρετεντέρη.

## Σπουδές
Είναι πτυχιούχος Οικονομικών Επιστημών, Διπλωματούχος ειδικευμένων σπουδών στο Ευρωπαϊκό Δίκαιο του Πανεπιστημίου της Γκρενόμπλ της Γαλλίας. Επίσης είναι διπλωματούχος ανώτατων σπουδών Πολιτικών Επιστημών με ειδικότητα στη Διεθνή Ιστορία και Πολιτική στο Πανεπιστήμιο της Γενεύης.

## Σταδιοδρομία
Έχει εργαστεί στις εφημερίδες *[[Τα Νέα]]* και *[[Το Βήμα]] της Κυριακής*. Από τις 8 Οκτωβρίου 2000 έως το 2016, όπου και σταμάτησε τις ζωντανές εκπομπές ο τηλεοπτικός σταθμός που εργαζόταν το MEGA ήταν παρουσιαστής της πολιτικής - ενημερωτικής εκπομπής *Ανατροπή*, ενώ παράλληλα ήταν πολιτικός σχολιαστής στο κεντρικό δελτίο του σταθμού. Από τον Αύγουστο του 2021, δηλαδή μετά την επαναλειτουργία του σταθμού επέστρεψε στο MEGA με διπλό ρόλο. Είναι εντεταλμένος σύμβουλος ειδήσεων και ενημέρωσης, ενώ είναι και ο βασικός σχολιαστής του κεντρικού δελτίου ειδήσεων του σταθμού. Από το 2022 είναι και εκδότης των Νέων και του κυριακάτικου Βήματος.

## Κριτική
Έχει κατά καιρούς δεχτεί κριτική από πολιτικά πρόσωπα, όπως η πρώην Πρόεδρος της Βουλής και νυν πρόεδρος της Πλεύσης Ελευθερίας, Ζωή Κωνσταντοπούλου, αλλά και από άλλους συναδέλφους του δημοσιογράφους, όπως ο Κώστας Βαξεβάνης.

## Παραπομπές


## Εξωτερικοί σύνδεσμοι
*Σελίδα στο BiblioNet

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες πολιτικοί αναλυτές
Άννα Παναγιωταρέα

Η **Άννα Παναγιωταρέα** (γενν. 2 Μαρτίου 1950, Αθήνα) είναι Ελληνίδα δημοσιογράφος και καθηγήτρια στο Τμήμα Δημοσιογραφίας του Αριστοτελείου Πανεπιστημίου Θεσσαλονίκης.

Γεννήθηκε στις 2 Μαρτίου του 1950 στην Αθήνα. Είναι πτυχιούχος κλασικής φιλολογίας της Φιλοσοφικής Σχολής του Πανεπιστημίου Αθηνών. Έχει εργαστεί σε διάφορες εφημερίδες και περιοδικά: «Επίκαιρα», «Ελεύθερος Τύπος», «Απογευματινή», «Η Καθημερινή». Επίσης σε ραδιοφωνικούς και τηλεοπτικούς σταθμούς: Κανάλι 1 90.6, ΑΝΤ1, Flash 9.61, ΝΕΤ, Mega Channel, Αθήνα 9.84 και Alpha TV. Υπήρξε επίσης παραγωγός της εκπομπής «Ουδείς αναμάρτητος» που φιλοξενήθηκε στη συχνότητα της ΝΕΤ. Τιμήθηκε (25.11.2014) με το παράσημο του Χρυσού Λέοντος του Αγίου Μάρκου από τον Πατριάρχη Αλεξανδρείας Θεόδωρο Β΄.

Ολοκλήρωσε το διδακτορικό της στο Ιστορικό - Αρχαιολογικό τμήμα του ΑΠΘ. Από το 1995 διδάσκει στο τμήμα δημοσιογραφίας και ΜΜΕ του ΑΠΘ, όπου διδάσκει μαθήματα που αφορούν την τέχνη της συνέντευξης, την ανάλυση και τη σύνθεση των ειδήσεων.

Τον Σεπτέμβριο του 2014 ανέλαβε καθήκοντα εκπρόσωπου τύπου για το Υπουργείο Πολιτισμού, σχετικά με το ανασκαφικό έργο και ευρήματα του Τύμβου Καστά από την αρχαιολογική ομάδα της Κατερίνας Περιστέρη, σε συνεργασία με τη γενική γραμματέα του υπουργείου Λίνα Μενδώνη.

## Κριτική
Στις αρχές του 2009 απέτυχε να εκλεγεί τακτικό μέλος ΔΕΠ στο ΑΠΘ με αποτέλεσμα την έντονη αντίδρασή της, υποστηρίζοντας ότι "αναρχοαυτόνομοι" δεν επέτρεψαν την εκλογή της. Αυτό διαψεύστηκε από τους παρευρισκόμενους. Οι λόγοι της μη εκλογής της συνδέονται με κατηγορίες φοιτητών, που φοίτησαν στο Τμήμα Δημοσιογραφίας του ΑΠΘ και αμφισβητούν τα τυπικά της προσόντα, καθώς και τις ικανότητες της, κάτι που έρχεται σε πλήρη αντίθεση με την εισήγηση των μελών ΔΕΠ του Τμήματος Δημοσιογραφίας.

Τον Φεβρουάριο του 2012 κατηγορήθηκε ότι λάμβανε μισθό ύψους 8.000 Ευρώ το μήνα από γνωστό Ελληνικό νοσοκομείο χωρίς κάποια αρμοδιότητα στο συγκεκριμένο χώρο.

## Παραπομπές


Κατηγορία:Ελληνίδες δημοσιογράφοι
Κατηγορία:Έλληνες πανεπιστημιακοί του 20ού αιώνα
Κατηγορία:Ελληνίδες τηλεπαρουσιάστριες
Κατηγορία:Απόφοιτοι της Φιλοσοφικής Σχολής του Εθνικού και Καποδιστριακού Πανεπιστημίου Αθηνών
Μόσχευμα

Ο όρος **Μόσχευμα** μπορεί να αναφέρεται στο:

* μόσχευμα **βοτανικής**
* μόσχευμα  **ιατρικής**
Νάσος Αθανασίου

Ο **Νάσος (Αθανάσιος) Αθανασίου**, γεννημένος στο Αιγάλεω στις 2 Μαρτίου 1951 είναι Έλληνας δημοσιογράφος και πρώην πολιτικός του ΣΥΡΙΖΑ.

## Βιογραφικά Στοιχεία
Απόφοιτος της Νομικής Σχολής Αθηνών, έχει εργαστεί στις εφημερίδες ''Έθνος'', ''Καθημερινή'', ''Ελεύθερος Τύπος'' και στα περιοδικά *Ένα* και *Εικόνες*. Στις 2 Φεβρουαρίου 1976 ξεκίνησε να παρουσιάζει στην ΕΡΤ την ενημερωτική εκπομπή *Κάθε μεσημέρι*. Στις 20 Δεκεμβρίου του ίδιου έτους κατατάχτηκε στο Στρατό και τη θέση του πήρε ο Μιχάλης Ρούσσος μέχρι τις 14 Απριλίου 1979, οπότε η ΕΡΤ αποφάσισε τον τερματισμό της. Ο Αθανασίου έχει εργαστεί επίσης στον τηλεοπτικό σταθμό ΕΤ1 με τον Γιώργο Παπαδάκη και την Σεμίνα Διγενή, στην ενημερωτική εκπομπή *Τρεις στον αέρα*. Για πολλά χρόνια εργαζόταν στον τηλεοπτικό σταθμό Mega Channel παρουσιάζοντας την *Εκπομπή*.

Ασχολήθηκε με την πολιτική και διετέλεσε βουλευτής Αττικής του ΣΥΡΙΖΑ από τον Μάιο του 2012 έως και το 2023.

Το 2023, αποχώρησε από τον ΣΥΡΙΖΑ και εντάχθηκε στη Νέα Αριστερά, συμμετέχοντας στο Μεταβατικό Πανελλαδικό Συντονιστικό Νέας Αριστεράς.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Έλληνες παρουσιαστές
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Αττικής
Κατηγορία:Βουλευτές Α΄ Ανατολικής Αττικής
Κατηγορία:Έλληνες πολιτικοί του 21ου αιώνα
Αρχίδαμος

Με το όνομα **Αρχίδαμος** φέρονται πέντε Βασιλείς της αρχαίας Σπάρτης, προερχόμενοι όλοι από το γένος των Ευρυποντιδών, οι οποίοι και ήταν:
*Αρχίδαμος Α΄, βασίλεψε τον 7ο αιώνα π.Χ.
*Αρχίδαμος Β΄, βασίλεψε περίπου από το 476 π.Χ. μέχρι το 427 π.Χ.
*Αρχίδαμος Γ΄, βασίλεψε από το 361 π.Χ. μέχρι το θάνατό του στην Ιταλία σε μάχη το 338 π.Χ.
*Αρχίδαμος Δ΄, βασίλεψε περί το 300 π.Χ. 
*Αρχίδαμος Ε΄, βασίλεψε μεταξύ 228-227 π.Χ.
*Αρχίδαμος (Ισοκράτης), Ρητορικό έργο του Ισοκράτη.

Κατηγορία:Αποσαφηνίσεις ονομάτων
Breguet Atlantique

Το **Breguet Br.1150 Atlantique** είναι ένα αναγνωριστικό αεροσκάφος μακράς ακτίνας, κυρίως για χρήση πάνω από τη θάλασσα. Χρησιμοποιείται από πολλές χώρες του ΝΑΤΟ ως αναγνωριστικό και περιπολικό αεροσκάφος καθώς και ως αεροσκάφος ανθυποβρυχιακού πολέμου. Το Γαλλικής κατασκευής αεροπλάνο είναι επίσης ικανό να φέρει πυραύλους αέρος - εδάφους.

## Σχεδίαση και εξέλιξη
Το Breguet Br.1150 Atlantique είναι το μόνο αεροπλάνο που σχεδιάστηκε και κατασκευάστηκε αποκλειστικά για θαλάσσια επιτήρηση, αντί να τροποποιηθεί κάποιο υπάρχον σχέδιο. Παρόλο που η πρωταρχική αποστολή του Atlantique είναι ο ανθυποβρυχιακός πόλεμος και ο πόλεμος κατά στόχων επιφανείας, είναι ικανό να εκτελέσει αποστολές έρευνας και διάσωσης, πόντισης ή ανίχνευσης ναρκών και ναυτική επιτήρηση μακράς ακτίνας.

## Χρήστες
μικρογραφία|αριστερά|Breguet Atlantic Br.1150 του Ιταλικού Ναυτικού
* : Το αρχικό μοντέλο αποσύρθηκε το 1996. Το δεύτερης γενιάς Atlantique 2 είναι σε υπηρεσία.

### Πρώην χρήστες

* : Όλα τα αεροσκάφη έχουν αντικατασταθεί από πρώην ολλανδικά P-3 Orion. Έλαβε 20 αεροσκάφη Atlantique, από τα οποία πέντε μετετράπησαν σε αεροσκάφη ELINT.
* : 18 αεροσκάφη χρησιμοποιήθηκαν από πιλότους της Ιταλικής Πολεμικής Αεροπορίας και Ιταλικής Ναυτικής Αεροπορικής. Αντικαταστάθηκαν από το ATR 72.
* : Όλα τα αεροσκάφη έχουν αποσυρθεί
* : Το τελευταίο αεροσκάφος αποσύρθηκε το 2012.

## Απώλειες
Το 1999 ένα Atlantique του Ναυτικού του Πακιστάν καταρρίφθηκε από την Ινδική αεροπορία.

## Συγκρίσιμα Αεροσκάφη
* P-3 Orion
* Avro Shackleton
* Hawker-Siddeley Nimrod
* S-2 Tracker

## Παραπομπές


## Εξωτερικοί σύνδεσμοι

* Το Breguet Atlantique στο naval-technology.com (Αγγλικά)
* Το Breguet Atlantique στο Global Security (Αγγλικά)

Κατηγορία:Αεροσκάφη ναυτικής συνεργασίας
Κατηγορία:Εμβολοκινητήρια στρατιωτικά αεροσκάφη
Atlantique
Μόσχευμα (βοτανική)

thumb|right|250px|Μόσχευμα φυτού φυτεύεται σε μικρή γλάστρα
Στη Βοτανική το **μόσχευμα** είναι το τμήμα ενός φυτού, που κόβεται και στη συνέχεια φυτεύεται σε κατάλληλο χώρο, σχηματίζει ρίζωμα και αναπτύσσεται σε πλήρες νέο φυτό. Το μόσχευμα είναι ένα μέσο αγενούς πολλαπλασιασμού των φυτών. Η συγκεκριμένη τεχνική πολλαπλασιασμού συναντάται σε φυτά, που διαθέτουν βολβούς, ρίζες και κορμούς. 

Το μόσχευμα μπορεί να είναι ρίζα, βλαστός, ρίζωμα ή οφθαλμός και σπάνια φύλλο. Συνήθως το πιο κοινό μόσχευμα είναι ο βλαστός. Μετά το τέλος της βλαστικής περιόδου χρησιμοποιείται τμήμα ώριμου βλαστού, ενώ κατά τη διάρκεια της περιόδου αυτής ολόκληρος βλαστός. Δεν πολλαπλασιάζονται όλα τα φυτά με μόσχευμα, αλλά μόνο αυτά που θεωρούνται ανώτερα. Όταν ένα μόσχευμα φέρει και φύλλα τότε λέγεται *φυλλοφόρο*. Ορισμένα μοσχεύματα βγάζουν ρίζες εύκολα, ενώ άλλα δύσκολα ή έχουν εποχικές ιδιαιτερότητες.

Για να δημιουργηθεί και να αναπτυχθεί το φυτό από μόσχευμα παίζουν ρόλο οι κλιματικές συνθήκες, η υγρασία, η  μορφολογία του εδάφους και το φως.

## Παραπομπές


Κατηγορία:Βοτανική
Κατηγορία:Φυτοκομία και κηπουρική